CELEX: C2005/281/29
Language: sk
Date: 2005-11-12 00:00:00
Title: Vec C-362/05 P: Odvolanie podané 23. septembra 2005: Jacques Wunenburger proti rozsudku Súdu prvého stupňa Európskych spoločenstiev (prvá komora) z 5. júla 2005 vo veci T-370/03, Jacques Wunenburger proti Komisii Európskych spoločenstiev

12.11.2005   
            
            
               SK
            
            
               Úradný vestník Európskej únie
            
            
               C 281/15
            
         Odvolanie podané 23. septembra 2005: Jacques Wunenburger proti rozsudku Súdu prvého stupňa Európskych spoločenstiev (prvá komora) z 5. júla 2005 vo veci T-370/03, Jacques Wunenburger proti Komisii Európskych spoločenstiev
   (Vec C-362/05 P)
   (2005/C 281/29)
   Jazyk konania: francúzština
   Jacques Wunenburger podal 23. septembra 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (prvá komora) z 5. júla 2005 vo veci T-370/03, Jacques Wunenburger proti Komisii Európskych spoločenstiev. Odvolateľa zastupuje Eric Boigelot, advokát.
   Odvolateľ navrhuje, aby Súdny dvor:
   
               —
            
            
               vyslovil, že jeho odvolanie je prípustné a dôvodné;
            
         
               —
            
            
               zrušil rozhodnutie Súdu prvého stupňa Európskych spoločenstiev vo veci T-370/03, Wunenburger/Komisia, vydané 5. júla 2005.
            
         Odvolateľ takisto navrhuje, aby Súdny dvor sám rozhodol vo veci samej a vyhovel pôvodnej žalobe odvolateľa vo veci T-370/03, a teda:
   
               —
            
            
               zrušil rozhodnutie orgánu povereného menovaním z 11. marca 2003 o odmietnutí kandidatúry žalobcu na pracovné miesto riaditeľa na riaditeľstve „Afrika, Karibské ostrovy, Tichomorie“ (AIDCO.C), ďalej rozhodnutie orgánu povereného menovaním z 8. januára 2003 vymenovať pána Amir NAQVI na uvedené pracovné miesto;
            
         
               —
            
            
               zrušil výslovné rozhodnutie odmietajúce sťažnosť odvolateľa, ktorá bola podaná v súlade s článkom 90 ods. 2 služobného poriadku 2. apríla 2003 a odmietnutá výslovným rozhodnutím zo 14. júla 2003, ktoré bolo oznámené odvolateľovi 11. augusta 2003;
            
         
               —
            
            
               zrušil vymenovanie pána Amir NAQVI na pracovné miesto riaditeľa na riaditeľstve „Afrika, Karibské ostrovy, Tichomorie“ (AIDCO.C), ktoré spôsobilo okrem iného odmietnutie kandidatúry žalobcu na voľné miesto;
            
         
               —
            
            
               v každom prípade zaviazal žalovanú na náhradu trov konania.
            
         Dôvody odvolania a hlavné tvrdenia:
   Dôvody odvolania sa zakladajú v súlade s článkom 58 Štatútu Súdneho dvora na porušení práva Spoločenstva a procesných chybách pred Súdom prvého stupňa, čo poškodilo záujmy odvolateľa.